cyanic-selkie/wikianc huggingface dataset:
Козјачија
Географски одлики и потекло на името Козјачија
Козјачија се наоѓа во источниот дел на Кумановската котлина во горниото изворишно подрачје на реката Пчиња која протекува низ целата област. На исток областа е оградена со падините на планината Козјак, поради тоа се претпоставува дека оттаму потекнува и името на областа. На запад е отворена кон Кумановската котлина, на север се граничи со Србија, а на југ со Кратовскиот регион. Козјачија има ридски карактер бидејќи селата што ги опфаќа се сместени на крајниот источен ридест дел на Кумановската котлина и подножјето на планината Козјак (источниот дел на Општина Старо Нагоричане и североисточниот дел на поранешната општина Клечевце). Еден дел на областа, манастирот Прохор Пчињски и неколку села се под територија на Србија.
Население
Во областа Козјачија живеат 3.268 жители од кои 2.612 (79,93 %) се Македонци, а 656 (20,07 %) се Срби.
Меѓутоа овде треба да се спомене дека од македонските етнолози и од некои српски етнолози (Стојан Новаковиќ и уште неколку денешни етнолози) постои тврдење дека во овие краишта како и во селата на Скопска Црна Гора луѓето што се сметаат себеси за Срби воопшто не се Срби туку се србизирани Македонци (кои биле под силна српска асимилација и влијание), бидејќи нивниот мајчин јазик на кој зборуваат е ист со оној на декларираните како Македонци.
Како и другите македонски региони така и Козјачија доживеала огромно намалување на своето население од скоро 15.000 жители кон крајот на Втората светска војна на денешните 3.268 жители пред сè поради големите миграциони процеси село-град.
Села во Козјачијата
Во областа Козјачија влегуваат следниве села:
Историја
Во областа Козјачија живот има уште од палеолитот. Доказ за тоа се многубројните наоѓалишта на предмети и остатоци од палеолитски населби, а во Козјачијата се наоѓа и мегалитската опсерваторијата Кокино. Од средниот век на територијата на Козјачијата постојат повеќе цркви и манастири. За време на балканските војни тука се одиграл и дел од Кумановската битка помеѓу српската и турската војска, а голем број од населението насилно било мобилизирано од страна на српската војска. Козјачијата ќе даде голем број на борци во Втората светска војна, а низ нејзе ќе поминат и голем број на партизани за време на Февруарскиот поход. На територијата на Козјачијата ќе се одиграат и повеќе победоносни битки на македонските партизани против српските четници и бугарскиот окупатор.
Стопанство
Главна стопанска гранка на жителите од Козјачијата е земјоделството. Козјачијата е многу позната по одгледувањето на голем број на овци и кози поради што тука се наоѓаат повеќе млекарници и се прават квалитетни млечни производи како Козјачкиот кашкавал, киселото млеко итн. Од полојделството најзастапно е лозарството, на големи површини се одгледуваат повеќе сорти на бело и црно винско грозје кое населението го преработува во домашни вино и ракија. Од полјоделството се одгледуваат и пченица, пченка, компир, тутун, грав и др. Со откривањето на опсерваторијата Кокино и изградбата на меморијалниот музеј на АСНОМ кај с. Пелинце (во чија близина постои и голем излетнички центар) во подем е туризмот.
Глорија (филм од 2013)
Глорија (шпански: Gloria) - филм на чилеанскиот режисер Себастијан Лелио од 2013 година. Главата улога ја игра Паулина Гарсија. Филмот ја освоил наградата „Сребрена мечка“ на Берлинскиот филмски фестивал.
Г-14
Г-14 е поранешна организација на европските фудбалски клубови, која постоела од 2000 до 2008 година, кога била заменета со zamijenjena Европското здружение на клубови. Основана е 2000 година од страна на 14 водечки клубови, како цел за обезбедување на преговори со УЕФА и ФИФА. Нови членови би можеле да се приклучат само по повик. Во август 2002 година се примени 4 нови клуба, но организацијата го задржала истото име.
Дедеагач
Дедеагач (Αλεξανδρούπολη, Александруполи; Dedeağaç) — град во округот Марица (Еврос), Западна Тракија во североисточниот дел на Грција .Претставува административен центар на истоимената општина Дедеагач, дел од административната област Источна Македонија и Тракија. Градот е центар и на Дедеагачката, Трајануполската и Самотракиска епархија на Грчката православна црква.
Градот е сместен на северниот брег на Егејското Море на неколку километри западно од устието на реката Марица (Еврос) во подножјето на ниската планина Овчарица (Цопан). Брои 55 000 жители.
Население
Населението главно се состои од Грци. Повеќето од нив потекнуваат од бегалци од Азија. Во последните три пописа, бројот на населението се движело како што следи:
Синее јарко сонце со Косово
Синее јарко сонце со Косово е српска етничка националистичка песна на Даница Црногорчевиќ.
Песните значат дека градовите во поранешните југословенски земји (Хрватска, Босна и Херцеговина и Црна Гора) со мнозинско српско население и Косово ќе се обединат со земјата Србија, мирно или насилно.
Главно се користи од српските православни националисти и неодамна бил користен на парадите во областите каде што доминирале муслиманите во Србија и Босна со запалени факели на 8 јануари 2022 година што довело до забрана со мировните договори од 1995 година, парадата на Република Српска во Босна и Херцеговина на 9 јануари 2022 година. Песната најчесто се пее и во српските шоуа за таленти.
Црна Црква (Ѓуземелци)
Црна Црква — археолошко наоѓалиште во светиниколското село Ѓуземелци. Наоѓалиштето претставува средновековна населба и некропола. На 150 м североисточно од селото, крај патот што води за селото Горобинци се наоѓаат урнатини од црква со димензии од 10 × 5 м, од која северниот и западниот ѕид се речиси во првобитната височина. На внатрешните површини на ѕидовите има остатоци од живопис. Пред влезот на црквата има поголем фрагмент од столб од камен песочник, а околу неа се гледаат контури од гробови од камени плочи со насоченост запад-исток.
Суперкуп на Македонија во кошарка 2001
Суперкупот на Македонија 2001 било 2. издание на Суперкупот на Македонија во кошарка. Натпреварот се одиграл во спортската сала Градски Парк во Скопје во организација на Кошаркарскиот Сојуз на Македонија. Во ова издание првак бил Фершпед Работнички кој го примил пехарот „Македонски спорт“.
Космос-1911
Космос-1911 — еден од над 2.400 советски вештачки сателити лансирани во рамките на програмата „Космос“.
Општи податоци
Сателитот е лансиран од космодромот Плесецк, СССР на 15 јануари 1988 г. Во орбитата околу планетата Земја бил исфрлен од носечка ракета. Масата на сателитот при лансирањето изнесувала 220 килограми. Космос-1911 бил комуникациски сателит.
Орбитални податоци
Исфрлувањето на сателитот било на ниска орбита околу Земјата. Периодот на обиколување на сателитот околу Земјата изнесувал 113,9 минути, додека аголот на наклонетост на орбиталната рамнина во однос на рамнината на екваторот изнесувала 82,6°. Најголемото растојание од Земјата го достигнал на 1412 км, а најмалото на 1400.
Отис Рединг
Рединг добил многу постхумни признанија, како две Греми награди, Греми награда за животно дело, бил примен во Куќата на славните од рокенролот, Булеварот на славните за црнечка музика и забава, и Куќата на славните текстописците. Освен „(Sittin' On) The Dock of the Bay“, „Respect “ и „Try a Little Tenderness“ се меѓу негови најпознати песни.
Живот и кариера
Рединг е роден во Досон, Џорџија како четврто од шесте деца и прв син на Отис Рединг Постариот и Фани Роузман. Неговото семејството, на негова тригодишна возраст, се преселило во Тиндал Хајтс, претежно афроамерикански јавен станбен проект во Макон. Како дете, пеел во хорот на баптистичката црква во Вајнвил и научил да свири гитара и пијано. Од 10-годишна возраст, Рединг почнал да зема часови по пеење. Во средното училиште Балард-Хадсон, тој пееше во училишниот бенд. Често наведувал дека негови идоли биле Литл Ричард и Сем Кук.
На 15-годишна возраст, Рединг го напуштил училиштето за финансиски да го издржува своето семејство; неговиот татко заболел од туберкулоза и често бил хоспитализиран. Работел како копач на бунари, на бензинска пумпа и повремено како музичар.
Во 1958 година, на натпревар за таленти Отис Рединг бил забележан од Џони Џенкинс (локално истакнат гитарист) кој му понудил да го придружува. Рединг наскоро бил поканет да го замени Вили Џонс како фронтмен на Pat T. Cake and the Mighty Panthers. Рединг, откако Литл Ричард ја напуштил рокенрол музиката за да се посвети на госпел, почнал да пее во Upsetters. Кон средината на 1960 година, Отис со сестра му Дебора се преселил во Лос Анџелес, а неговата сопруга Зелма и нивните деца останале во Мејкон. Во Лос Анџелес Рединг ги снимил своите први песни, како „Tuff Enuff“, „She's All Right“, и две песни кои Рединг сам ги напишал „I'm Gettin' Hip“ и „Gamma Lamma“.
Во ноември 1963 година, Рединг, придружуван од неговиот брат Роџерс и соработникот Силвестер Хакаби (пријател на Рединг од детството), отпатувал во Њујорк за да настапи во театарот Аполо и да сними албум во живо за Атлантик рекордс. На албумот се нашле песни од Кинг, Костерс, Дорис Трој, Руф Томас, Фалконс и Рединг.
Во март. 1965, Отис Рединг го објавил својот втор студиски албум The Great Otis Redding Sings Soul Ballads. На албумот биле песните „Mr. Pitiful“, „Chained and Bound“, „Come to Me“ и „That's How Strong My Love Is“. Албумот, под наслов Otis Blue: Otis Redding Sings Soul, бил издаден во септември 1965 година На Otis Blue се наоѓа популарната преработка на Рединг на „A Change Is Gonna Come“.
Бидејќи Афроамериканците сè уште биле мнозинство од неговите обожаватели, Рединг се решил да настапи на Whisky a Go Go на Sunset Strip во Лос Анџелес. Рединг бил еден од првите соул музичари кои настапиле пред рок публика во западниот дел од САД. Критиката го пофалила неговото пеење, и имало позитивна статија во Лос Анџелес Тајмс. Тоа му помогнало да се пробие во мејнстрим популарната култура. Боб Дилан присуствувал на настапот и на Рединг му понудил изменета верзија на една негова песна, „Just Like a Woman“.
Религија во Демократска Република Конго
Религијата во Демократска Република Конго има значајна улога во секојдневниот живот на луѓето во земјата. Најголема религија во Демократска Република Конго е христијанството со околу 80% од населението на земјата. Од христијанските деноминации, 50% се Римокатолици додека 20% се Протестанти. Муслиманите (главно сунити) претставуваат 10% од населението, а другите (вклучувајќи ги синкретичките секти и домородните верувања) се околу 10%, според CIA World Factbook. Хиндуизмот кој не е широко распространет, зазема 0,18% од популацијата. Кимбангизмот се гледал како закана за колонијалниот режим и бил забранет од страна на Белгијците. Неговите следбеници бројат околу 3 милиони луѓе,.
Отис Рединг
Живот и кариера
Кон крајот на 1966 година, Рединг во студиото „Стакс“ снимил неколку песни, меѓу кои била и „Try a Little Tenderness“, напишана во 1932 година  Оваа песна претходно била снимена од Бинг Крозби и Френк Синатра. Денес често се смета за неговата најпозната песна. „Try a Little Tenderness“ била вклучена во неговиот следен албум, Complete &amp; Unbelievable: The Otis Redding Dictionary of Soul. Песната и албумот беа критички и комерцијално успешни.
Религија во Демократска Република Конго
62% од протестантските деноминации во земјата се верници на Христовата црква на Конго. Честопати, оваа црква се нарекува во земјата само како Протестантска црква, бидејќи таа опфаќа повеќе од 20% од сите протестанти во земјата. Исламот е воведен и главно се шири од страна на арапските трговци. .
Традиционалните религии се монотеизам, анимизам, витализам, гатење и магии, главно варираат во голема мера меѓу етничките групи. Синкретичките секти често се припојуваат кон христијанството со традиционалните верувања и ритуали, а не можат да бидат прифатени како дел од христијанството. Сепак, реалено бројот на лица кои може да се категоризираат во една или друга верска група е ограничен.
Отис Рединг
Живот и кариера
Популарноста на Отис Рединг ги преминала границите на САД. Рединг ја започнал турнејата низ Европа есента 1966 година.
Во март 1967 година, Стакс го издал King &amp; Queen, албум со дуети од Рединг и Карла Томас. Во 1967 година, настапил и на поп фестивалот во Монтереј.
Непосредно пред неговата смрт во авионска несреќа, Рединг заедно со Стив Кропер ја напишал и снимил песната „(Sittin' On) The Dock of the Bay“. Таа песна станала прва постхумна песна која се искачила на прво место на Billboard Hot 100 и на R&B топ листите. Албумот The Dock of the Bay бил прв постхумен албум кој го достигнал првото место на топ-листата за албуми во Велика Британија. Прераната смрт на Рединг го уништила издавачот Стакс. На раб на банкрот, издавачот открил дека дивизијата Atco од Атлантик рекордс ги поседува правата на целиот негов каталог на песни.
Авионска несреќа
На 10 декември 1967, Отис Рединг требало да настапи во ноќниот клуб Фабрика, во близина на Универзитетот во Висконсин. Иако времето било лошо, со пороен дожд и магла, и покрај предупредувањата, авионот полетал. Авионот се урнал во езерото Монона. Отис Рединг, заедно со четворица членови од неговиот придружнички бенд, Bar-Kays, загинале во несреќата. Само еден од нејзините членови, Бен Каули, преживеал. Причината за несреќата никогаш не била утврдена.
Телото на Рединг било пронајдено следниот ден кога било пребарано езерото. На погребот присуствувале преку 4.500 луѓе.
Постхумни изданија
„(Sittin' On) The Dock of the Bay“ бил објавен во јануари 1968 година. Станала единствена песна на Рединг која се искачила на прво место на Billboard Hot 100 и првиот постхумен број еден сингл во историјата на американската топ листа. Албумот The Dock of the Bay бил првиот постхумен албум кој го достигнал првото место на топ- листата за албуми во Велика Британија.
Рединг зад себе оставил многу необјавен материјал, кој бил вклучен во четири постхумни албуми.
Награди и почести
Читателите на британскиот музички весник Melody Maker го изгласале Рединг за најдобар пејач во 1967 година, и со тоа го заменил Елвис Присли, кој бил на врвот на листата во претходните 10 години.
Рединг постхумно освоил две Греми награди за „(Sittin' On) The Dock of the Bay“ на 11-тото годишно доделување на Греми награди во 1969 година. Отис Рединг бил примен во Куќата на славните од рокенролот во 1989 година, и истакнале дека неговото име е „синоним на терминот соул музика“. Во 1988 година, бил примен во Куќата на славните музичари во Џорџија. Пет години подоцна, американската пошта во негова чест издала комеморативна поштенска марка. Рединг бил примен во Куќата на славните текстописци во 1994 година, и во 1999 година ја добил наградата Греми за животно дело. Куќата на славните од рокенролот на својата листа „500 Songs That Shaped Rock and Roll “ има три песни од Рединг, „Shake“, „(Sittin' On) The Dock of the Bay“ и „Try a Little Tenderness“.
Рединг се наоѓа на 21-то место на листата од „100 најдобри уметници на сите времиња“ од американскиот музички магазин Ролинг Стоун и на осмо место на нивната листа од „100 најдобри пејачи на сите времиња“. Q Рединг го ставил на четврто место на листата на „100 најголеми пејачи“, по Френк Синатра, Арета Френклин и Елвис Присли.
Аспарена
Аспарена — општина во покраината Алава од автономната заедница Баскија.
Шентјур на Пољу
Шентјур на Пољу (словенечки: Šentjur na Polju) — населба во Општина Севница во централна Словенија. Областа е дел од историскиот регион Долна Штаерска. Населбата сега е вклучена во Посавскиот статистички регион.
Ајала
Ајала — општина во покраината Алава од автономната заедница Баскија.
Општина Виница
Општина Виница — општина која се наоѓа во Источна Македонија. Општината ја сочинуваат градот Виница и уште 16 населени места. Општината има 19.938 жители (податок од 2002 г.). Седиште на општината е градот Виница.
Географија
Општина Виница има површина од 334 км2 и е составен дел на источниот плански регион. Го зафаќа југоисточниот дел од Кочанската Котлина. Од јужната страна е ограничена со северните падини на планината Плачковица, а на исток со падините на планината Голак. Општинскиот центар е градот Виница. Покрај градот, општината је сочинуваат уште 16 населени места. Местоположбата на Општината овозможува добра поврзаност со соседните општини во регионот.
На јужната и источната страна доминираат планините Плачковица со највисокиот врв Лисец (1.754 м) и Голак (до 1.000 м). На падините на овие планини се одвојува ридестиот релјеф од рамниот релјеф кој превладува во северниот и западниот дел, на надморска височина од 390–450 м и ги опфаќа долината на реката Брегалница и дел од Кочанската котлина.
Во состав на општината влегуваат и 16 села: Блатец, Виничка Кршла, Градец, Грљани, Драгобраште, Истибања, Јакимово, Калиманци, Крушево, Лаки, Лески, Липец, Пекљани, Трсино, Трстија и Црн Камен.
Стопанство
Во руралните подрачја превладува земјоделието, додека во градот постојат индустриски објекти од различни сектори и услужните дејности. Главни индустриски капацитети во Виница се: фабриката за градежни материјали „Тондах“, текстилните фабрики „Трико“, „Винка“ и „Виничанка“, дрвно-преработувачките капацитети „Мебел – Ви“ и „Мебел Трејд“, прехранбената индустрија „Винчини“ и други помали капацитети.
Развојот на градот Виница е темели на обнова и реконструкција на постојната индустрија и на поголема застапеност на услужните дејности. Планирани се изградби на нови стопански капацитети од мало и средно стопанство, со создавање на услови за траен и одржлив стопански развој.
Демографија
До 1961 година населението се намалува поради иселување на населението од Општината. Подоцно расте градското население поради миграцијата од село во град. Во периодот од 1995 до 2005 година населението повторно се намалува, поради иселување од државата. Во 2005 година во општината живееле околу 19.000 жители, од кои во градот околу 10.000. Според нивото на образование, превладува население со средно и пониско образование. Главен проблем во општината е големата невработеност која изнесува 46% од работоспособното население. Густината на населеност е 46,08 жители на квадратен километар.
Според пописот од 2002 година, Општината брои 19 938 жители од кои:
Самоуправа и политика
Градоначалник на општина Виница е Ивица Димитров од редовите на СДСМ. Тој бил избран на локалните избори од 2017 година за мандат од четири години. Советот на општина Виница е составен од 15 члена. Според последните локални избори од 2017 година, членовите на советот според политичката припадност за мандатот 2017-2021 се:
Културни и природни знаменитости
Во околината на Виница и во самиот град постојат следниве археолошки наоѓалишта :
Култура и спорт
Во општината има десет православни цркви и две во изградба, од кои најголема е градската црква, чиј патрон е Св. Архангел Михаил“, два манастири и една новоизградена џамија во градот. Во општината исто така постои и музеј на теракотни икони, „Теракота“, како и културен дом „Тошо Арсов“.
Градот Виница е седиште на ФК Филип Втори.
Чорбаџи Теодос
„Чорбаџи Теодос“ (оригинален наслов: „Нагазил човекот“) — комедија на македонскиот драмски писател Васил Иљоски од 1937 година. Делото претставува комедија на интрига инспирирана од анегдотата за присилното кумство. Првобитно драмата е напишана на српски јазик под насловот Нагазил човекот, а потоа самиот тој јазично ја преработува најпрвин на централните македонски говори, а потоа и на скопски дијалект. Исполнета со голем број на битови и социјални елементи. Писателот своите тенденции ги насочува кон тоа на читателот односно гледачот да му ја прикаже забранетата љубов на двајцата млади, како и да го исмее надуениот чорбаџиски свет. Воедно јасно е прикажано кој од ликовите е на страната на доброто, а кој на страната на лошото, кој и за што ќе се бори, а против кого.Бојковска Стојка, Тодоровски Гане, Минова-Ѓуркова Лилјана, Пандев Димитар, Цветковски Живко, Аврамовска Наташа, Македонски јазик и литература за реформирано гимназиско образование за III година. Просветно дело, Скопје, 2004.
Драмско дејство
Дејството се случува во Скопје, во турско време. Драмата е составена од три чина, а драмското дејствие е развиено во четири етапи. Првиот чин е остварен како експозиција на драмското дејство и се случува во домот на Чорбаџи Теодос. Вториот чин го претставува заплетот на интригата на Арсо и се случува на патот кон лозјата на Водно. Во третиот чин на лозјата на Арсо, означен како простор на јавната сцена, интригата на Арсо (Чорбаџи Теодос да стане цигански кум) ја достигнува својата кулминација и воедно, комедиографскиот расплет.
Прв чин (1-34 појава)
Првиот чин започнува во претсобјето на вториот кат на куќата на Чорбаџи Теодос. Неговата жена Параскева оди полека на прсти за да не го разбуди чорбаџијата порано, но уплашено сфаќа дека часовникот застанал. Таа ги повикува своите слуги Наца и Спиро, но и тие од страв одбиваат да го разбудат чорбаџијата „.....Наца: Иј, шпото шпотосана! (на Спиро) Ами ти си машко. Ајде не биди страшлив, разбуди го. Јас имам триста работи (излегува)...“ „..Спиро: Што рече јас страшлив? Не сум јас страшлив чорбаџике, ама нејќам не да се правам некој Марко Крале. Нејќам јас да чепкам мечка со сламка. А и јас работата си ја оставив несвршена (излегува)...“ Тогаш, во куќата на чорбаџијата влегува Ефка за да позборува за бракот на Стојанка и Томче. Ефка е тетката на Стојанка, убава и вредна, но сиромашка девојка која Томче, синот на Чорбаџи Теодос, сака да ја земе за жена, а татко му не сака ни на слушне за таквиот брак. Преку оваа појава односно со разговорот на Кева И Ефка се истакнува патријархалниот начин на живот во тоа време „... Ефка на Кева: Не омажија за невидени и нечуени, а тие што ги сакавме ги оженија за други.“. . Тогаш се појавува и Томче убаво момче, со танки мустачиња, густа кадрава коса, убаво облечен, но целиот блед, потиштен и огорчен. . Во разговорот со мајка си, Томче е решен одлучно да му се спротивстави на татко си и да ја земе за жена Стојанка. Тој е толку лут на татко си, што се заканува дека ќе го натепа, но кога му кажуваат да го разбуди татко си, и тој се повлекува, покажувајќи ги својот страв и нерешителност. Никој не се осмелува да го разбуди чорбаџијата и чекаат сите тој сам да стане. Теодос се буди и влегува во ноќна долга кошула со мрачно лице на кое никогаш не се јавува ведрина, со студен поглед, веќе разлутен што не го разбудиле, а гледајќи дека нема никој да го пречека, тој избувнува. Тогаш, го погледнува часовникот и гледа дека застанал, па почнува да вика по својата жена и слугите. Тогаш, влегува и Томче, губејќи ја сè повеќе храброста што ја беше собрал и уплашено, повторно се обидува да го услови својот татко. Но, Теодос не само што ја одбива неговата молба, дури и ја исмејува Стојанка.
Втор чин (1-18 појава)
Вториот чин започнува со разговорот на Томче и Стојанка која иако е силно заљубена, како и Томче се чувствува навредена и загрозена така што со нејзиното женско тактизирање го уценува Томче дека ако до вечер тој не знае дали ќе ја земе, таа ќе оди за друг. Арсо пак, умен и итар до лукавост кој го загубил лозјето поради долгови кон чорбаџијата, смислува начин како да го задржи. Дејствието се префрла на група Роми кои бараат кум за новороденото дете и како што е адетот оној што прв ќе помине тој треба да им стане кум. Арсо ги догледува Ромите и се смее со израз на симпатија. Смислува план како Теодос да стане цигански кум. Но, се појавуваат неколку пречки односно, пијаниот селанец и слугата Спиро кои Арсо на тежок начин но сепак успева да им го одврати патот. Тука конечно доаѓа Теодос и паѓа во замката на Арсо. Доаѓаат Ромите, Теодос се наоѓа во небрано, но никако не сака да прифати да им биде кум.
Трет чин (1-17 појава)
Дејството во третиот чин се одвива под еден разгранет орев, а до него плиток бунар со камена ограда. Таму доаѓаат Ефка и Стојанка. Арсо, со фалби за Стојанка се обидува да го премисли Теодос. Стојанка му носи чаша вода на чорбаџијата, но тој ја навредува не прифаќајќи ја подадената чаша. Се слушаат свирки од далеку и се приближуваат Ромите за да го развеселат новиот кум. Арсо ја гледа загриженоста и одвратноста на Теодосовото лице и уште за повеќе да го исмее го насамарува да се скрие во колипката полна со слама и болви. А потоа им дава знак на ромите за тоа каде е скриен чорбаџијата. Тие го наоѓаат а тој- кутриот од мака се заседнува и прво пие од нивните чаши, а потоа од заедничкото шише. Доаѓаат Кева и Наца, а потоа и Томче опијанет исто како и него решен на било кој начин да го добие неговиот благослов за Стојанка. Теодос, сосема очаен, не може да најде друг излез освен да ја прифати помошта на Арсо во замена за лозјето. . Тој му предлага да му дозволи на Томче да ја земе Стојанка, но и да го земе кумството, а Томче поради преголемата љубов ја прифаќа спогодбата. Теодос исмеан, дури и од слугите си заминува да се скрие од срамот.
Ликови
Ликовите се комедиографски типизирани во согласност со патријархалниот устрој на прикажаниот свет односно положбата и немањето на можност на жените да одлучуваат за сопствените постапки во тоа време. Прикажана е незрелоста на младешкиот инает, бунтувањата на вљубениот чорбаџиски син, итрината на селаните, исмејувањето на чорбаџиската сериозност. Чорбаџи Теодос е претставник на власта и парите. Тој сите ги гледа од високо, со понижување, потценување и ароганција (и жена си и сина си). Тој е жртва на сопствените предрасуди и фрустрации.
Шиме Врсаљко
Шиме Врсаљко (роден на 10 јануари 1992) — хрватски фудбалер, играч од одбраната на Интер и хрватската репрезентација.
Технички одлики
Неговата примарна позиција е десен бек, но тој лесно може да игра и како лев бек, што го прави многу разноврсен играч кој може да биде користен на неколку позиции.
На заем во Локомотива
Врсаљко ја започнал својата сениорска кариера во Динамо Загреб со позајмица во фидер тимот Локомотива, каде тој бил позајмен за сезоната 2009-10. Тој дебитирал за Локомотива во хрватската лига во меч против Риека на 26 јули 2009 година, на возраст од 17 години. Врсаљко започнал во секој еден од седумнаесет натпревари за Локомотива во 2009 година, притоа бил заменет само во една случај, на деведесет минути пред крајот. Тој се вратил во Динамо Загреб на 22 декември 2009 година пред тимот да оди на зимски одмор.
Динамо Загреб
Врсаљко го одиграл својот прв натпревар за Динамо Загреб на 27 февруари 2010 против Кроатија Сесвете во Прва ХНЛ. Тој направи уште девет настапи до крајот на сезоната за Динамо Загреб, одигрувајќи вкупно 27 лигашки натпревари во текот на целата сезона. Исто така, забележал еден настап во полуфиналето на Хрватскиот куп.
Врсаљко ги пропушти првите натпревари на Динамо Загреб во сезоната 2010-2011, бидејќи беше повикан на меѓународни обврски со репрезентацијата на Хрватска до 19 години. Тој го направи своето прво појавување во сезоната на 31 јули во лигашки натпревар против Ријека која Динамо Загреб ја загуби со 2-1. Врсаљко потоа го направи своето деби во Европски натпревар, кога неговиот тим губи со 6-5 на пенали од молдавскиот Шериф Тираспол во квалификацииите за Лигата на шампионите. Во текот на август, тој е поврзан со трансфер во Олимпик Марсеј за сума од € 4 милиони евра, но извршниот заменик-претседател на клубот Здравко Мимиќ ја одби понудата на францускиот клуб. На 29 август тој го постигна својот прв официјален гол за клубот во лигашки натпревар против Цибалија кога Динамо Загреб победи со 2-0.
Џенова
На 12 јули 2013, Врсаљко и се приклучил на италијаската Џенова за обесштетување кое се верува дека изнесува околу 4 милиони €. Тој дебитирал во Серија А во натпреварот Интер-Џенова 2-0.
Сасуоло
На 23 јули 2014 бил купен од Сасуоло за сума од 3,5 милиони евра плус бонуси од 2 милиони евра. Своето деби за нероверде Врсаљко го имал на 31 август 2014 во ремито 1-1 на домашен терен против Каљари, влегувајќи во игра од клупата за резерви на местото на Никола Сансоне во 83-тата минута. На 23 ноември 2014, Врсаљко бил асистент за победничкиот гол кој го постигнал Антонио Флоро Флорес во 87-мата минута, во успехот со 0-1 на гостувањето кај Торино. Својата прва сезона во клубот ја завршил со вкупно 22 настапи (21 во лигата и еден во купот) без постигнат гол, но забележал 3 асистенции.
Во втората сезона во Сасуоло, Врсаљко бил клучна фигура во одбранбената линија на тренерот Еузебио Ди Франческо играјќи во 35 првенствени натпревари и помагајќи му на клубот да стигне до историското за нив 6-то место во Серија А на крајот од сезоната и пласман во квалификациите за Лига Европа следната сезона.
Атлетико Мадрид
На 5 јули 2016, Врсаљко потпишал петгодишен договор со шпанскиот Атлетико Мадрид, кој за трансферот му платил на Сасуоло 18 милиони евра. Дебитирал на 17 септември во победата над Спортинг Хихон со 5-0.
Репрезентативна кариера
Тој го доби својот прв повик за Фудбалска репрезентација на Хрватска на 2 ноември 2010 година за Евро 2012 квалификациите против Малта. Тој го направи дебито за репрезентацијата на 9 февруари 2011 во пријателски натпревар против Чешка.
Випала
Випала (ајмарски и кечуански: Wiphala) e знаме или амблем во форма на квадрат кој го користат, и ги претставува, староседелските народи на Андите во денешни Боливија, Перу, Еквадор и делови од Аргентина, Чиле и Колумбија. Денес има неколку верзии на випалата, кои потекнуваат од випалата на Тавантинсују и секоја покраина на Тавантинсују имала своја випала.
Випалата е составена од 49 квадрати во седум разлиучни бои распоредени дијагонално. Распоредот на боите е во зависност од тоа која покраина на Тавантинсују го користела. Така на пример, најдолгата дијагонална централна боја ги претставувала покраините, односно: белата Куласују, жолтата Кунтисују, црвената Чинчајсују и зелената Антисују (иако има и алтернативна верзија за ова знаме). Випалата се користела и од Тупак Катари, а денес и во градот Куско, но тоа знаме е составено од седум хоризонтални ленти наместо квадрати.
Според членот 6 од уставот на Боливија, випалата е исто така официјално знаме на државата покрај старото трибојно.
Бои
Випалата е составена од 7 бои - боите на виножитото. Значењето на боите е:
Оскар за најдобар анимиран филм
Оскарот за најдобар анимиран филм е награда која ја доделува Академијата за филмски уметности и науки (АМПАС) годишно за најдобриот анимиран филм, кој од Академијата е дефиниран како филм кој трае подолго од 40 минути, ликовите се создадени со помош на технниката стоп-анимација, содржи значаен број на анимирани ликови и најмалку 75 проценти од времетраењето на филмот вклучува анимација. Наградата првпат била доделена за филмови направени во 2001 година.
Номинираните филмови за Оскар и победниците се избираат од страна на членовите на АМПАС. Доколку има шеснаесет или повеќе поднесени филмови, победникот се изгласува од потесен избор од пет филмови, во спротивно во потесен избор влегуваат три филмови. Дополнително, осум подобни анимирани филмови мораат да бидат издадени во округот Лос Анџелес во рамките на календарската година за оваа категорија да биде активирана.
Анимираните филмови можат да бидат номинирани и во други категории, но тоа е ретко; Убавицата и ѕверот (1991) бил прв филм номиниран за Оскар за најдобар филм. Нагоре (2009) и Приказна за играчките 3 (2010) исто така добиле номинации за најдобар филм откако Академијата го зголемила бројот на номинирани филмови.
Валцер со Башир (2008) е единствениот анимиран филм воопшто номиниран за Оскар за најдобар странски филм (и покрај тоа што не успеал да заработи номинација во категорија за најдобар анимиран филм). Ноќта пред Божиќ (1993) и Кубо и двете жици (2016) се единствените анимирани филмови номинирани за Оскар за најдобри визуелни ефекти.
Роман Качанов
Роман Абелевич Качанов - Роман Абелевич Качанов (Качанов, Роман Абелевич), или само Роман Качанов (роден на ) е многукратно наградуван руски аниматор најпознат по неговите филмови, Ракавица, Чебурашка и Тајната на Третиот планета.
Животопис
Роман Качанов е роден во 1921 во Смоленск. По демобилизацијата тој запишани во курсеви аниматор во студиото "Соjузмултфилм", и тој ги завршил во истата 1946 г. Со 1947 во 1957 работел како аниматор, помошник-директор и продукцискиот дизајнер за филмски режисери, аниматори од постарата генерација.
Во 1958 Роман Качанов во врска со Анатолиј Каранович направена како режисер својот прв филм - Старецот и жеравот. Во 1959 Љубовниците облак, која ја доби награди на фестивали во Анси, Оберхаузене и Букурешт.
Неговите филмови Ракавица (1967), Чебурашка (1971) и Тајната на Третиот планета (1981) станаа класици на светската анимација.
Сува Река (Милино)
Сува Река — археолошко наоѓалиште во светиниколското село Милино. Наоѓалиштето претставува средновековна некропола. На околу 600 м северно од селото, на левата страна од патот за Ѓуземелци се забележуваат камени плочи од гробни конструкции.
Бањос де Ебро/Мањуета
Бањос де Ебро/Мањуета — општина по течението на реката Ебро во покраината Алава, во од автономната заедница Баскија. Според податоци од 2018 година, Амурио има 286 жители.
Александар V
Александар V (умрел 294 п.н.е.) бил син на Касандар кој заедно со неговиот брат Антипатар II владеел како крал на Македонија од 297 п.н.е. до 294 п.н.е.. Подоцна брат му го истерал, па овој побарал помош од Деметриј I Опсадникот за да го поврати престолот. Деметриј успешно го победил Антипатар, но наместо да го врати Александар, наредил да го убијат.
Мејо (грофовија)
Мејо (Contae Mhaigh Eo, County Mayo) — грофовија во покраината Конахт во Ирска. Сместена е на западниот дел на замјата. На југ се граничи со Голвеј, на исток со Роскомон, и на североисток со Слајго. Главен град е Каслбар.
Душа
Душа или Дух е внатрешниот, невидлив дел од човекот во кој се наоѓа духовниот живот со сите негови психички одлики (свест, емоции, етички норми). Душата е традиционално именување на човековата психа. Во христијанската религија душата е нематеријален, невидлив, бесмртен животен елемент.
Душата во словенската митолошка мисла
Душата е најактивниот дел на човекот, таа е во тесна врска со човековата форма, но е посилна од материјалното, бидејќи таа управува со човекот и неговите дејствувања. Според верувањата на старите, душата е сместена во просторот од нозете до грлото, но во посебни случаи таа се собира и може да биде во: петици- при страв; во носот- при умор; во крвта или срцето- кога душата чука, најчесто при силни емоции (неретко љубов); во коските- кога е душата запечена, тврда; таа може и да го напушти човекот- зол, бездушен човек. Душата според старите верувања излегувала низ устата, децата се предупредувале да ја креваат главата при засркнувањето, бидејќи тогаш душата може да го напушти телото. Таа може да егзистира надвор од телото, може да го остави телото додека човекот спие и самостојно да се движи и истражува. Се верувало дека месечарењето (ноцтамбулисмус) настанува поради душата која го напушта телото, а тоа има потреба да ја следи. Се практикувало пред спиење да се задоволи потребата за пиење вода, бидејќи жедната душа најлесно го напуштала телото во потрага по вода.
Разделбата на душата од телото
Душата го напушата телото при смртта и останува самостојно да егзистира. Се верувало дека пред да почине човекот во неговата близина не смее да се плаче, да му се приредуваат изненадувања (доаѓање на мила личност, влечење за раката и сл.), бидејќи душата може да се исплаши и делумно да го напушти телото што би претставувало силно мачење, бидејќи човекот не би можел да почине брзо и лесно. Во домот во кој починала некоја личност веднаш се отворале прозорците и вратите, на душата да & се олесни излегувањето од домот. На огледалата се префрлало платно од страв душата да не заскита во него, доколку заскита во огледалото таа не може да се врати. Душата можела да влезе и во водата според некои верувања, па затоа сета затекната вода во домот на починатиот се исфрлала надвор.
Поврзаноста на душата со материјалниот свет
Сè уште постои длабоко верување дека душата по смртта скита околу домот уште четириесет дена, сè уште силно поврзана со семејството и домот. Во домот на починатиот се оставал подотворен прозорец четириесет дена, за душата полесно да влегува и излегува. На местото каде што починал човекот или каде што лежело неговото тело четириесет дена се палело кандило, се оставала вода, вино, леб, шеќерни бонбони или нешто од храната што покојникот особено го сакал, некаде неговата облека се чувала на столицата каде што седел или под креветот или масата на која лежел.
Се верувало дека душата останува на земјата една година, сè додека телото не се распадне, за време на ручеците кои се приредувале за душата на покојникот останувал празен стол и чинија полна со храна за душата на покојникот. Надгробниот споменик се поставува во тек на првата година од смртта на покојниот, бидејќи тој треба да претставува нов дом за душата.
И кај Јужните Словени постоело верување дека душата на починатиот може да се пресели во новороденче, се верувало дека детето во кое навлегла душата на некој покојник може да има век колку и тој. Душата на еден човек можела само трипати да оживее во ново тело. Се верувало дека душата може да влезе во пеперутка или некое бело животно (мачка, јагне, пес и др.) и дека во тој облик може да го посетува или да остане во домот, бидејќи постоело верување дека некои души не можат лесно да се оделат од своите блиски.
Душата (духот) како тема во уметноста и во популарната култура
Душата (духот) се јавува како честа тема во уметноста и во популарната култура.
Хилдбургхаузен (округ)
Хилдбургхаузен (Hildburghausen) — округ во Тирингија, Германија. Се граничи со (од запад надесно) округот Шмалкалден-Мајнинген, слободниот град Зул, окрузите Илм, Залфелд-Рудолштат и Зонеберг и покраината Баварија (окрузите Кобург, Хасберге и Рен-Грабфелд). Сместен на половина пат помеѓу планинските Рајнскиот Масив и Тириншката Шума, округот во голем дел е ридест и богат со шума. Неговата територија е слично со онаа на поранешното војводство, Саксо-Хилдбургхаузен.
Грб
Грбот прикажува:
Барундија
Барундија — општина во покраината Алава од автономната заедница Баскија. Според податоци од 2018 година, Амурио има 883 жители.
Трка ОАЕ 2020
Трка ОАЕ 2020 — 2. издание на велосипедската етапна трка Обединети Арапски Емирати, која се одржала помеѓу 23 и 27 февруари како трет настан во сезоната на Светската турнеја. Трката првично требало да се одржи помеѓу 23 и 29 февруари.
Трката била одржана во моментот на избувнувањето на коронавирусот САРС-КоВ-2 и по петтата етапа, двајца членови на персоналот од една од екипите биле позитивни на вирусот. Поради тоа, локалните власти наредиле карантин и тестирање на сите учесници, вклучувајќи ги и возачите, организаторите и членовите на екипите и ги откажале преостанатите две етапи. До 3 март 2020 година, повеќето екипи ја напуштиле земјата и се вратиле на нивните нормални распореди во сезоната, не некои екипи биле сѐ уште држени во Обединетите Арапски Емирати со многу мали разјаснувања. На крајот им било кажано дека ќе го напуштат нивниот хотел на 14 март.
Трката на крајот била освоена од Британецот Адам Јејтс од, кој ја предводел трката пред откажувањето. Јејтс ја презел водечката маичка по третата етапа, една од двете планински завршници, освојувајќи чиста етапна победа со предност од над минута пред Тадеј Погачар и го одржал неговото водство на втората планинска етапа, освоена од Погачар, кој на крајот бил втор во генералниот пласман и ја освоил белата маичка во пласманот за млад возач. Алексеј Луценко од го заокружил подиумот со над минута и половина зад Јејтс, благодарение на силните завршници на двете планински етапи.
Во другите пласмани, покрај освојувањето на Погачар на пласманот за млад возач, Кејлеб Јуан од освоил најмногу бодови во бодовниот пласман благодарение на победата на втората етапа и постојаните високи места на другите рамни етапи. Спринтерскиот пласман бил освоен од Вељко Стојниќ од, додека благодарение на високите пласмани на Погачар, Диего Улиси и Давиде Формоло, го освоиле екипниот пласман, завршувајќи три минути пред второпласираната екипа,.
Екипи
Бидејќи трката била додадена на Светската турнеја во 2019 година, сите UCI World Tour екипи биле поканети на трката, но не биле обврзани да учествуваат. Осумнаесет од деветнаесетте екипи настапиле на трката. Дополнително, две професионални континентални екипи се натпреварувале со што се заокружила главната група од 20 екипи. Секоја екипа имала седум возачи, со што вкупно настапиле 140 возачи, од кои 133 завршиле.
Етапа 6
Етапата била откажана од локалните власти по позитивните тестови на двајца членови од персоналот на една од екипите на коронавирусот САРС-КоВ-2.
Пливање на светското првенство во водени спортови 2009 - 50м грбно во машка конкуренција
Квалификациите и полуфиналето за 50м мажи грбно се одржаа на 1 август 2009, а финалето на 2 август 2009.
Сељман Нухиу
Сељман Нухиу (Selman Nuhiu; Порој,, - , ) бил поранешен член на ОНА.
Во редовите на ОНА се приклучил во текот на март 2001 година, како војник во првите единици на Бригадата 112 “Мујдин Алиу”.
Загинал на година во една престрелка со македонските безбидносни сили.
NGC 1009
NGC 1009 — спирална галаксија во соѕвездието Кит, заведена во Новиот општ каталог на длабоконебесни тела.
Откривање
Објектот е откриен на 1 јануари 1886 година од страна на Едвард Свифт, со помош на рефрактор, чијашто леќа имала пречник од 16 см.
Податоци од набљудување
Според морфолошката класификација на галаксиите, NGC 1009 е од видот Sb. Видливиот сјај со голо око изнесува 14,4 m, а оној во рамките на интервалот од минималната до максималната честота 15,2 m, додека површинскиот сјај изнесува 12,9 m/лм2. NGC 1009 има привидни димензии од 1,4' х 0,2'.
Астрономски податоци
Објектот е од епохата Ј2000.0. Неговата ректасцензија, односно аголот измерен меѓу еклиптиката и небесниот екватор со теме во пролетната точка, изнесува 2 ч 38 м 18,9 с, а неговата деклинација, односно висината на лакот на тој агол, + 2° 18' 36". Положбениот агол на објектот е во износ од 124°.
Други поделби
Проучување на NGC 1009 е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката 9995. Во рамките на атласот на длабокото небо, Уранометрија 2000.00, објектот припаѓа на групата означена со бројот 220; додека во Каталогот на основни ѕвезди (GSC) е групиран под бројот 46. Објектот е забележан и во фотографското истражување спроведено од Паломарската опсерваторија во 1958 година, каде што се споменува во групата под број 1283.
Берантевиља
Берантевиља — општина во покраината Алава од автономната заедница Баскија.
Скала (музика)
Во музичката теорија, скала е кој било збир на музички ноти кои се подредени по фундаментална честота или според тонот. Скалата која е наредена со зголемување на тонот, е растечка, а наредена со намалување на тонот, е опаѓачка скала. Некои скали содржат различни тонови, кога се покачува и се намалува тонот, на пример, со мелодичен размер.
Поради принципот на еквивалентност на октава, скалата генерално се смета за една октава, со повисоки или пониски октави, при што едноставно се повторува моделот. Музичка скала претставуваа поделба на октава во одреден број на чекори, односно чекор може да биде препознатливо растојание (или интервал) помеѓу две последователни белешки од скалата. Сепак, не се потребни чекори на скалата за да бидат еднакви во кој било размер и, особено, како што тоа го покажаа со микротонската музика, не постои ограничување за тоа колку белешки може да се додаваат во секој даден музички интервал.
Мерка на ширината на секоја скала обезбедува метод за класификација на музичките скали. На пример, во хроматска скала секој чекор претставува пола интервал, додека големи размери е дефинирано од страна на интервалот Т–Т–С–Т–Т–Т–S, каде што Т се однесува на целиот тон (интервал од две полу интервали), и S се однесува на полу интервал. Врз основа на нивните интервал модели, музичките скали се ставаат во категории, вклучувајќи диотонска, хроматска, големи, мали, и други.
Атанас Шопов
Атанас Шопов (18 јануари 1855 - 7 април 1922) — истакнат бугарски дипломат, публицист и преведувач.
Мера (Сарамзалино)
Мера — археолошко наоѓалиште во светиниколското село Сарамзалино. Наоѓалиштето претставува средновековна некропола. На 800 м јужно од селото, покрај сегашните гробишта се наоѓаат камени плочи од гробни конструкции и масивни камени крстови.
Атанас Шопов
Животопис
По ослободувањето на Бугарија завршил право во Санкт Петербург, а потоа специјализирал во Сорбона. Работел како главен секретар на Бугарската егзархија во Цариград (1884 - 1897), бугарски трговски агент (1897 - 1908) и генерален конзул во Солун (1909 - 1913).
Во 1884 година бил избран за редовен член на Бугарското книжевно друштво (денес Бугарска академија на науките).
Ѓулчичек Хатун
Гулчичек Хатун (отомански јазик: گلچیچک خاتون, грчки: Γούλτςιτςεκ Χατυν) била жена на османлискиот султан Мурат I и валиде султан на Бајазит I. Таа имала грчкопотекло.
Наводи
居尔奇切克可敦
Космос-1912
Космос-1912 — еден од над 2.400 советски вештачки сателити лансирани во рамките на програмата „Космос“.
Општи податоци
Сателитот е лансиран од космодромот Плесецк, СССР на 15 јануари 1988 г. Во орбитата околу планетата Земја бил исфрлен од носечка ракета. Масата на сателитот при лансирањето изнесувала 220 килограми. Космос-1912 бил комуникациски сателит.
Орбитални податоци
Исфрлувањето на сателитот било на ниска орбита околу Земјата. Периодот на обиколување на сателитот околу Земјата изнесувал 113,8 минути, додека аголот на наклонетост на орбиталната рамнина во однос на рамнината на екваторот изнесувала 82,6°. Најголемото растојание од Земјата го достигнал на 1411 км, а најмалото на 1395.
S/2019 S 1
С/2019 С 1 е природен сателит на Сатурн.
Неговото откритие беше објавено од Едвард Ештон, Брет Џеј Гладман, Жан-Марк Петит и Мајк Александерсен на 16 ноември 2021 година од Канада-Франција-Хаваи телескоп набљудувања направени помеѓу 1 јули 2019 и 14 јуни 2021 година.
С/2019 С 1 има пречник од околу 5 километри и кружи околу Сатурн на просечно растојание од 11,2 e6km за 443,78 дена, со наклон од 44° кон еклиптиката, во програден правец и со ексцентричност од 0,623. Припаѓа на Инуитската група на проградување неправилни сателити и е меѓу највнатрешните неправилни сателити на Сатурн.
Мауриц Ламертинк
Мауриц Ламертинк (Maurits Lammertink; р. ) — холандски професионален друмски велосипедист, кој вози за професионалната континентална екипа.
Неговиот помлад брат Стевен Ламертинк е исто така велосипедист.
Екстремни вредности
Екстремни вредности на функција се одредуваат така што првиот извод се израмнува со 0.
Пример: Најди ги екстремните вредности на функцијата f(x) = 5x^3
Сега го израмнуваме изводот на 0:
15x^2 = 0 → x = 0
На оваа функција постои само една екстремна вредност и тоа A(0, f(0)).
Откако ги најдовме екстремните вредности можеме да ги одредиме минимумот и максимумот на функцијата со помош на вториот ивод.
Ако вредноста на вториот извод во дадената екстремна вредност е:
1) Поголема од нула следи дека таа екстремна вредност е минимумот на функцијата
3) Еднаква на нула - функцијата има превој
f''(0) = 0
Превој во екстремната точка A(0, 0)
Втор пример: Одреди ги минимумот и максимумот на функцијата
Го наоѓаме првиот извод и го израмнуваме со 0:
12x = -3 → x = -1/4
Оваа екстремна точка има вредност A(-1/4, f(-1/4)) или A(-1/4, -3/8).